ທ່ານ ພັນຄໍາ ວິພາວັນ, ນາຍົກລັດຖະມົນຕີແຫ່ງ ສປປ ລາວ ໄດ້ພົບປະໂອ້ລົມ ຄະນະກໍາມະການຄົ້ນຄວ້າພາສາລາວ ໃນຕອນເຊົ້າວັນທີ 3 ພຶດສະພາ 2022 ທີ່ຫ້ອງປະຊຸມ ຂອງຫ້ອງວ່າການສໍານັກງານນາຍົກລັດຖະມົນຕີ, ໂດຍການເຂົ້າຮ່ວມຂອງທ່ານ ຮສ. ປອ ພຸດ ສິມມາລາວົງ, ລັດຖະມົນຕີ ກະຊວງສຶກສາທິການ ແລະ ກິລາ (ສສກ), ທ່ານ ອາລຸນໄຊ ສູນນະລາດ, ລັດຖະມົນຕີ ຫົວໜ້າຫ້ອງວ່າການສໍານັກງານນາຍົກລັດຖະມົນຕີ, ທ່ານ ສຈ. ປອ ບໍ່ແສງຄໍາ ວົງດາລາ, ອະດີດລັດຖະມົນຕີ ກະຊວງຖະແຫຼງຂ່າວ, ວັດທະນະທໍາ ແລະ ທ່ອງທ່ຽວ, ປະທານທີ່ປຶກສາ, ທ່ານ ປອ ອ່ອນແກ້ວ ນວນນະວົງ, ຜູ້ອໍານວຍການ ສະຖາບັນຄົ້ນຄວ້າວິທະຍາສາດການສຶກສາ ກະຊວງສຶກສາທິການ ແລະ ກິລາ ພ້ອມດ້ວຍຄະນະກໍາມະການຄົ້ນຄວ້າພາສາລາວ.
ອ່ານເພີ່ມເຕີມ: ນາຍົກ ມອບໃຫ້ ສສກ ຮຽບຮຽງປຶ້ມວັດຈະນານຸກົມ ພາສາລາວສະບັບມາດຕະຖານໃຫ້ສໍາເລັດໃນປີ 2025
ບໍລິສັດ ລັດວິສາຫະກິດໂຮງ ພິມສຶກສາ ກະຊວງສຶກສາທິການ ແລະ ກິລາ (ສສກ) ໄດ້ມອບປຶ້ມສາຍພົວພັນພິເສດ ລາວ-ຫວຽດນາມ ໃນຂົງເຂດການສຶກສາ ໃຫ້ສະຖາບັນ ຄົ້ນຄວ້າ ວິທະຍາສາດການສຶກສາ ຫຼື ສວສ ຈໍານວນ 800 ຫົວ ພາຍຫຼັງ ສຳເລັດໃນການຊ່ວຍເຫຼືອ ຈັດພິມ ເພື່ອເສີມຂະຫຍາຍພົວພັນ ລະຫວ່າງ 2 ພາກສ່ວນໃຫ້ແໜ້ນແຟ້ນຂຶ້ນເລື້ອຍໆ.
ອ່ານເພີ່ມເຕີມ: ໂຮງພິມສຶກສາ ມອບປຶ້ມສາຍພົວພັນພິເສດ ລາວ-ຫວຽດນາມ ດ້ານການສຶກສາໃຫ້ ສວສ ຫຼັງຊ່ວຍຈັດພິມສຳເລັດ